als_Latn dik_Latn ron_Latn
Mbërrin ne KQZ beteja e pare e partive brenda te njëjtit koalicion. Komisioni Qendror i Zgjedhjeve ka shqyrtuar ankimin e republikaneve kundër tabelës se rezultateve te qarkut Shkodër pasi sipas tyre mandati i 5 i është marre padrejtësisht kandidatit te PR, Gasper Kokaj, nga Partia Demokratike. Përfaqësuesit e PR kane deklaruar se demokratet kane manipuluar rezultatin dhe vetëm ne 5 qendra votimi ne ZAZ nr 1 ne qarkun e Shkodrës PD i janë shtuar 475 vota me shume se sa ajo kishte ne kuti. Gjithashtu PR kërkon rivlerësimin e 13 kutive te fundit të numëruara në ZAZ numër 2 në këtë qark, pasi sipas saj, ato janë kryer pas orës 20 dhe në disa raste ka patur ndërprerje të dritave, çka ka bërë që të ndërhyhet në kuti. Ne fund te paraqitjes se provave KQZ ka marre kohe për ti shqyrtuar ato duke e shtyre mbledhjen per ditën e mërkure. Diferenca mes mandatit te 5 te pd dhe mandatit te republikanit Gasper Kokaj është vetëm 29 vota, diference kjo mjaft e ngushte.
als_Latn